CELEX: 32008R0323
Language: et
Date: 2008-04-08 00:00:00
Title: Komisjoni määrus (EÜ) nr 323/2008, 8. aprill 2008 , teatavate kaupade klassifitseerimise kohta kombineeritud nomenklatuuris

10.4.2008   
            
            
               ET
            
            
               Euroopa Liidu Teataja
            
            
               L 98/3
            
         
      KOMISJONI MÄÄRUS (EÜ) nr 323/2008,
   8. aprill 2008,
   teatavate kaupade klassifitseerimise kohta kombineeritud nomenklatuuris
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühtse kohaldamise tagamiseks on vaja vastu võtta meetmed, mis käsitlevad käesoleva määruse lisas osundatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kaupade kombineeritud nomenklatuuri klassifitseerimise üldreeglid. Need reeglid kehtivad ka mis tahes muu nomenklatuuri suhtes, mis põhineb kas täielikult või osaliselt kombineeritud nomenklatuuril või mis lisab sellele mis tahes täiendava alajaotise, ja mis on kehtestatud ühenduse erisätetega selleks, et kohaldada kaubavahetusega seotud tariifi- või muid meetmeid.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi all, lähtuvalt 3. veerus esitatud põhjendustest.
            
         
               (4)
            
            
               On asjakohane sätestada, et liikmesriikide tolliasutuste väljastatavale siduvale tariifiinformatsioonile nomenklatuuri kaupade klassifitseerimise kohta, mis ei ole käesoleva määrusega kooskõlas, võib siduva tariifiinformatsiooni valdaja tugineda veel kolme kuu vältel, vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik). (2)
               
            
         
               (5)
            
            
               Tolliseadustiku komitee ei ole oma eesistuja määratud tähtaja jooksul arvamust esitanud,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi all.
   Artikkel 2
   Liikmesriikide tolliasutuste väljastatavale siduvale tariifiinformatsioonile, mis ei ole käesoleva määrusega kooskõlas, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu jooksul.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 8. aprill 2008
      
         
            Komisjoni nimel
         
         
            komisjoni liige
         
         László KOVÁCS
         
      
   
   
      (1)  EÜT L 256, 7.9.1987, lk 1. Määrust on viimati muudetud määrusega (EÜ) nr 580/2007 (ELT L 138, 30.5.2007, lk 1).
   
      (2)  EÜT L 302, 19.10.1992, lk 1. Määrust on viimati muudetud määrusega (EÜ) nr 1791/2006 (ELT L 363, 20.12.2006, lk 1).
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Pehmest plastist prillikujuline toode, mis on täidetud järgmise koostisega värvivedelikuga (mahurotsent):
                              
                                          —
                                       
                                       
                                          vesi
                                       
                                       
                                          40
                                       
                                    
                                          —
                                       
                                       
                                          propüleenglükool
                                       
                                       
                                          60
                                       
                                    Toode on mõeldud peavalude leevendamiseks, kui see, eelnevalt külmkapis jahutatuna, näole asetada.
                           
                        
               
                  3824 90 97
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1, 3 b ja 6 ning CN-koodide 3824, 3824 90 ja 3824 90 97 sõnastusega.
                  Plastümbrises olev lahus on jahutav vedelik ja see annab tootele tema põhiomaduse rubriigi 3824 valmistisena.
                  Tootel ei ole ravi- ega profülaktilist toimet grupi 30 tähenduses.
               
            
                  
                              2.
                           
                           
                              Vee ja õli seguga täidetud plastpadjake ujumistrikoode või rinnahoidjate kausikestesse asetamiseks.
                           
                        
               
                  3926 20 00
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1, 3 b ja 6 ning CN-koodide 3926 ja 3926 20 00 sõnastusega.
                  Kuna toode on kavandatud naiste ujumistrikoode või rinnahoidjate kausikestesse asetamiseks, siis loetakse see rubriigi 3926 mõistes alamrubriigi 3926 20 00 rõivamanuseks.
               
            
                  
                              3.
                           
                           
                              Riidest vöökujuline toode, mis on täidetud hariliku nisu teradega ning mida pärast kuumutamist mikrolaineahjus kasutatakse alaseljavalude leevendamiseks.
                           
                        
               
                  1001 90 99
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1, 3 b ja 6 ning CN-koodide 1001, 1001 90 ja 1001 90 99 sõnastusega.
                  Vöö sees olevat harilikku nisu, mis annab tootele tema põhiomaduse rubriigi 1001 teraviljana, kasutatakse talletatud soojuse ülekandmiseks.
                  Tootel ei ole ravi- ega profülaktilist toimet grupi 30 tähenduses.